הנחש (סדרת טלוויזיה)

הנחש (באנגלית: The Serpent) היא מיני-סדרה בריטית מסוגות הדרמה היסטורית והפשע שפותחה בידי חברת Mammoth Screen עבור ה-BBC, ושודרה ב-BBC ובנטפליקס. הסדרה מבוססת על פשעיו של הרוצח הסדרתי צ'ארלס סובראג', שסימם, שדד ורצח תיירים צעירים מערביים בתאילנד, הודו ונפאל בשנים 1975-1976. בסדרה מככב השחקן האלג'יראי-צרפתי טהר ראהים בתפקיד הראשי כצ'ארלס סובראג'. הסדרה שודרה בערוץ BBC One בערב השנה החדשה של 2021, ועלתה לאוויר בנטפליקס באפריל 2021. באמצע שנות השבעים, הרוצח הסדרתי הצרפתי, צ'ארלס סובראג', מסמם, שודד ורוצח תיירים, במיוחד תרמילאים צעירים, בבנגקוק, בשאר תאילנד, הודו ונפאל. הוא גונב את הדרכונים והזהויות של קורבנותיו כדי לנדוד בעולם ומוכר אבני חן גנובות יחד עם חברתו הקוויבקית, מארי-אנדרה לקלר. בשיא קריירת הפשיעה שלו, דיפלומט הולנדי, הרמן קניפנברג, מתחיל לחקור את רציחותיהם של תיירים הולנדים ומגלה קצה חוט שמוביל לסובראג'. טהאר רחים בתפקיד צ'ארלס סובראג' ג'נה קולמן בתפקיד מרי-אנדרה לקלר בילי האוול בתפקיד הרמן קניפנברג אלי באמבר בתפקיד אנג'לה קניפנברג אמש אדירווירה בתפקיד אג'אי צ'ודהארי טים מקינרני בתפקיד פול סימונס ביולי 2019, BBC הודיעה על כך שהזמינה סדרת דרמה בת 8 פרקים המבוססת על סיפורו של הרוצח צ'ארלס סובראג' בכיכובו של טהאר רחים בתפקיד הראשי. בספטמבר של אותה השנה פורסם שג'נה קולמן, בילי האוול ואלי במבר יצטרפו לקאסט הראשי. ריצ'רד וורלו וטום שנקלנד יכתבו את הסדרה, שנקלנד והנס הרבוטס יביימו, ושנקלנד ו-וורלו ישמשו כמפיקים בפועל לצד סטיבן סמולווד, פרית'י מבהאלי, דמיאן טימר ולוסי ריצ'ר. הסדרה צולמה בתאילנד, עד תחילת מגפת הקורונה במרץ 2020, שעיכבה את הצילומים בחמישה חודשים. הצילומים הושלמו באוגוסט 2020, בהרטפורדשייר שבאנגליה. באתר Rotten Tomatoes, הסדרה קיבלה דירוג של 68%, שמבוסס על 31 ביקורות, עם ציון ממוצע של 6.38 מתוך 10. הסדרה קיבלה ציון של 59 מתוך 100 באתר Metacritic, בהתבסס על 17 ביקורות. המבקר דורון ברוש, מעיתון מעריב, פרסם ביקורת שלילית על הסדרה, ותיאר אותה כ"מריחת זמן משעממת [...] עם עלילה שעסוקה בחזרות על עצמה ולא מתקדמת לשום מקום". גם אילן קפרוב מאתר וואלה! תיאר את הסדרה באופן שלילי, וציין גם הוא את הקצב האיטי והמבלבל של הסדרה. "הנחש", במסד הנתונים הקולנועיים IMDb (באנגלית) "הנחש", באתר נטפליקס "הנחש", באתר Rotten Tomatoes (באנגלית) "הנחש", באתר Metacritic (באנגלית) "הנחש", במסד הנתונים הקולנועיים KinoPoisk (ברוסית) "הנחש", במסד הנתונים הקולנועיים IMDb (באנגלית) טריילר לסדרה בערוץ היוטיוב של ה-BBC Megan Sutton, BBC shares first-look trailer for The Serpent starring Jenna Coleman, Good Housekeeping, ‏2020-12-18 (באנגלית בריטית) 'The Serpent' Analysis & Ending - Vanity Powerful Enough to Defeat Anything | DMT, Digital Mafia Talkies, ‏2021-01-16 (באנגלית אמריקאית) Brian Purkiss, BBC Announces Epic New Drama Series - The Serpent, Mammoth Screen, ‏2019-07-15 (באנגלית אמריקאית) Elsa Keslassy,Stewart Clarke, Elsa Keslassy, Stewart Clarke, Netflix Boards BBC’s ‘The Serpent,’ Starring Tahar Rahim as Serial Killer (EXCLUSIVE), Variety, ‏2019-07-15 (באנגלית אמריקאית) Peter White, Peter White, ‘The Serpent’: Jenna Coleman, Billy Howle & Ellie Bamber Join BBC/Netflix Drama, Deadline, ‏2019-09-08 (באנגלית אמריקאית) The Serpent: Limited Series (באנגלית), נבדק ב-2021-04-24 The Serpent, נבדק ב-2021-04-24 "The serpent": פסולת נטפליקס שחוצה את גבול הטעם הטוב, באתר www.maariv.co.il הרצחת וגם התשת: "הנחש" הופכת סיפור מתח על רוצח סדרתי למריחה מביכה - וואלה! תרבות, באתר וואלה!, ‏2021-04-11